
                     PROIECT

JUDETUL GORJ

MUNICIPIUL TÂRGU-JIU

CONSILIUL LOCAL

HOTĂRÎRE
privind instituirea unor reguli referitoare la utilizarea unor mijloace sonore pe raza municipiului Târgu-Jiu

Consiliul local al Municipiului Târgu-Jiu, jud. Gorj,

Având în vedere :

- proiectul de hotărâre;

- referatul nr. 1913 din 11.04.2011 al Poliţiei Locale Târgu-Jiu;

- prevederile Legii 155/2010 a Poliţiei Locale şi a HG 1332/2010 pentru aprobarea Regulamentului cadru de organizare si funcţionare a Poliţiei Locale ;
- prevederile OUG nr. 195/2002, privind circulaţia pe drumurile publice, republicată;
- prevederile art. 24 şi art. 59 alin. 1 din OG nr. 43/1997 privind regimul drumurilor ; 

- avizul comisiilor de specialitate ;

- prevederile art. 36 alin. 2, lit. c şi d, alin. 6 lit. a, punct 7 şi 13 din Legea 215/2001, privind administraţia publică locală, republicată.
In temeiul art. 45 şi art. 115 din Legea 215/2001 republicată, privind administraţia publică locală

HOTĂRĂŞTE:
Art. 1 Se instituie reguli referitoare la utilizarea unor mijloace sonore pe raza municipiului Târgu-Jiu, cum ar fi reclamele sonore, realizate prin intermediul portavocilor, staţii de amplificare, etc., montate sau nu, pe autovehicule, ori claxonatul nejustificat. 

Art. 2 Realizarea reclamelor sonore menţionate la art. 1 sunt permise numai în baza acordului Poliţiei Locale a Municipiului Târgu-Jiu, pe traseul, sau după caz, în locaţia şi intervalul de timp aprobat, cu achitarea taxei, la Poliţia Locală a Municipiului Târgu-Jiu.
Art. 3 (1) Cuantumul taxei de eliberare acord este stabilită prin prezenta hotărâre de consiliul local în sumă de 50 lei/zi şi se face venit integral la bugetul Poliţiei Locale.
(2) Taxa se achită odată cu eliberarea documentului privind acordul, pentru intervalul de timp aprobat precum şi a traseului, ori a locaţiei fixe, după caz.
Art. 4 (1) Constituie contravenţie şi se sancţionează cu amendă contravenţională de la 200 la 500 lei următoarele fapte:
(a) Claxonatul în municipiul Târgu-Jiu, cu excepţia cazului în care semnalizarea sonoră se impune pentru evitarea unui pericol imediat.
(b) Reclamele sonore neautorizate, pe străzile Municipiului Târgu-Jiu prin portavoce, staţii de amplificare, etc., montate sau nu, pe autovehicule. 
(c) Nerespectarea prevederilor din acord cu privire la intervalul de timp aprobat şi a traseului, ori a locaţiei fixe.
(2) Se exceptează de la prevederile alin. 1 lit. a) vehiculele aparţinând autorităţilor şi instituţiilor publice, care participă la intervenţie în caz de urgenţă.
Art. 5 Dispoziţiile prezentei hotărâri se completează cu prevederile OG nr. 2/2001 privind regimul juridic al contravenţiilor, cu modificările ulterioare, contravenientul având posibilitatea achitării pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzii prevăzute la art. 4, agentul constatator făcând menţiune expresă despre această posibilitate în procesul verbal.
Art. 6 Constatarea contravenţiilor şi aplicarea sancţiunilor contravenţionale se efectuează de către poliţişti ai Poliţiei Locale a Municipiului Târgu-Jiu cu atribuţii în acest sens.

Art. 7 Prezenta hotărâre va intra în vigoare la data adoptării acesteia.


Art. 8 Prevederile prezentei hotărâri vor fi duse la îndeplinire de Direcţia Admnistraţie Publică Locală şi Poliţia Locală a Municipiului Târgu-Jiu.

Iniţiatorul Proiectului de hotărâre

PRIMAR

Dr.ing.

FLORIN CÂRCIUMARU

SECRETAR,







         
      

 ELENA UNGUREANU

CONSILIUL LOCAL TÂRGU-JIU




DE ACORD

POLIŢIA LOCALĂ TÂRGU-JIU

          


PRIMAR

Nr.1913/11.04.2011






Dr. Ing. FLORIN CÂRCIUMARU
R E F E R A T

privind instituirea unor reguli referitoare la utilizarea unor mijloace sonore pe raza municipiului Târgu-Jiu
Având în vedere ;

-  prevederile Legii 155/2010 a Poliţiei Locale şi a HG 1332/2010 pentru aprobarea Regulamentului cadru de organizare si funcţionare a Poliţiei Locale,

· prevederile Legii 215/2001, privind administraţia publică locală, republicată

· prevederile OUG nr. 195/2002, privind circulaţia pe drumurile publice, republicată

-    prevederile art. 24 şi art. 59 alin. 1 din OG nr. 43/1997 privind regimul drumurilor, 

Vă rugăm a fi de acord cu  instituirea unor reguli referitoare la utilizarea unor mijloace sonore pe raza municipiului Târgu-Jiu, fără acordul Poliţiei Locale Târgu-Jiu, prin portavoce, staţii de amplificare, etc., mobile sau montate pe autovehicule.
 DIRECTOR EXECUTIV,                                
                           

Lt. Col. (r.), Jr.TUDOR ION 

















    




 DIRECTOR EXECUTIV ADJ.

       




   
  

   Ing. Jr. URDEA FLORIN







      Şef serviciu Circulaţie Rutieră,








Consilier Juridic, Drăghescu Gheorghe
